Наступ
Кад неко добије изненада грчеве у стомаку, таква болест се назива наступ.
     Болесник легне на земљу, а бајач му стане десном петом на пупак (веома се цени ако је бајач стајао петом змији на главу - 61, с. 85), а десном га руком ухвати за леву руку, па гри пута каже:
          Устук, наступ!
          Камена ти постеља 
          и опора вечера, 
          трнова узглавица, 
          а коприва покривач.
     Затим скинувши ногу с трбуха, треба да обиђе око болесникове главе па да то исто три пута каже, само што сада ухвати левом руком болесникову десну, и левом му петом стане на пупак. Затим треба да обиђе око ногу, па да уради као и први пут. После болесник легне згрчено на десну страну и тако лежи „док се не угреје“ (36, с. 333-334).
     Нису наведене басме из извора: 60, с. 38; 61, с. 85.

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 410-411.

Народне басме и бајања